เมื่อ 2 สัปดาห์ก่อน ได้ผ่าตัดฟันคุตไปครับ กินอาหารอ่อนๆมาตลอด แต่ก็พึ่งเริ่มเคี้ยวเริ่มแปลงฟันข้างที่ผ่าได้อาทิตย์กว่าๆแล้ว แต่เมื่อเช้ากินขนมหมกแล้วเหมือนกับว่ามีก้อนแข็งๆอยู่ ด้วยความที่ไม่รู้และก็พึ่งเริ่มเคี้ยงข้างนี้ ก็เคี้ยวค่อนข้างเต็มแรง จนเหมือนกับอะไรแตกเลยครับ หลังจากนั้นก็เจ็บฟันซี่ในสุด ซี่ที่เคี้ยว และซี่ที่อยู่ใกล้ๆฟันคุตที่พึ่งผ่าไป ตอนนี้เจ็บแปร๊บๆกลืนน้ำลายก็เจ็บ เจ็บเหมือนมีอะไรกดฟันลงลึกไปในเหงือกเลย ไม่ทราบว่าต้องรีบไปพบแพทย์ไหมครับ หรือแค่เป็นที่กัดอะไรแข็งๆไม่นานก็หายครับ
สวัสดีค่ะ งาน,หากผ่าฟันคุดมา 2 สัปดาห์แล้ว และได้รับการตัดไหมไปแล้ว ก็สามารถเคี้ยวอาหารต่างๆ ได้ตามปกติแล้วค่ะ โดยจริงๆ แล้ว สามารถทานอาหารตามปกติรวมถึงแปรงฟันได้ตั้งแต่ที่ตัดไหมไปส่วนการที่ทานขนมไปเมื่อเช้านี้ แล้วได้กัดก้อนแข็งๆ ไป ซึ่งอาจเป็นก้อนกรวดหรือทรายที่ปนมาในขนม แล้วเกิดอาการเจ็บต่อเนื่องตามมา อาจเกิดจากเศษก้อนแข็งๆ นั้น ไปทำให้เหงือกเกิดการบาดเจ็บ หรือถูกกดลงไปในเหงือกก็ได้ค่ะ ในเบื้องต้น ควรพยายามบ้วนปากโดยการกลั้วแรงๆ แปรงฟันให้ทั่ว ใช้ไหมขัดฟันขัดตามซอกฟันทุกซี่ หากทำแล้ว ยังคงมีอาการเจ็บอยู่ตลอด แนะนำควรไปพบทันตแพทย์เพื่อตรวจค่ะ